 Maskiinka maqaalka soo qoray wuxuu u maleyaa inuu Madaxweynaha markuu doono iska bixi karo, meeshuu doono tegi karo, ma oga mana garto in loo baahan yahay martiqaad ku xiran muddo xadidan iyo maalmo tirsan oo aad u kooban laguna tala gelayo arrimo ay ugu weyn yihiin amniga madaxda, meelaha ay deggayaan, kharajka ku baxaya oo dib dambe loogu xisaabtami doono...shirarka ay madaxdu ka qayb geleyso, gaadiidka loogu tala galay inay adeegsadaan... wafdiga la socda Madaxweynaha waa mid ruux waliba wax loogu tala galay, meesha ay tegayaana hore loo qoondeeyay, barnaamijka loo dejiyayna aysan ka baaqan karin...laakin kuwa maalmahan wax qoraya ma oga in maalinta iyo saacadda ay dalkaas ka soo baxayaan horey loogu heshiiyay. 